O upravljanju carstvom/Gl. I. O Pečenezima i što vrijede ako živu u miru sa romajskim carem


Gl. I. O Pečenezima i što vrijede  ako živu u  miru sa romajskim carem 

Čuj der sine, što držim, da ti trebaš znati i spoznati, da zavladaš upravom. Velim naime, da je i drugim svim dobro znati, kako. valja sa podanicima postupati, ponajpače pako tebi, koji imaš da bdiš nad spa­som svih i upravljaš i krmiš ladjom svijeta. I ako se za objašnjenje namisli   moje   služim   jasnim i govornim  jezikom koji   teče kako je zgodno prozajifiki i jednostavno, nemoj se ništa čuditi sine; jer ne marim prikazati uzorak lijepih riječi, atičkoga govora,- govora zanosnoga i visokoga poleta, već radje smisliti, da te običnim i općenim jezikom podučirn o onom, što mislim da ne valja, ako ne znaš, i što ti lako može pribaviti shvaćanje i mudrost dugoga iskustva.
Držim dakle, da vazda mnogo koristi romajskom caru, ako hoće mir podržavati sa narodom Pečenega, sklapati s njime prijateljske veze i ugovore, i pošiljati svake godine poklisara sa pristalim i za narod zgodnim darovima a primati od njih taoce i poslanika, koji će u taj Bogom štićeni grad doći sa pratiocem (pomoćnikom), i uživati od cara dobročinstva i svaku primjerenu poštu. Taj bo narod Pečenega susjedan je jednom dijelu Hersona, i ako nijesu s nama u prijateljstvu mogu navaliti na Herson i plijeniti njega i tako zvana Klimala.

O upravljanju carstvom (Konstantin VII. Porfirogenet)